Document ID: 31991R3024

KOMISSION ASETUS (ETY) N:o 3024/91,
annettu 16 päivänä lokakuuta 1991,
asetuksen (ETY) N:o 804/68 5 c artiklassa tarkoitettujen viitemäärien vähentämistä koskevan hyvityksen ja maidontuotannosta lopullisesti luopumista koskevan hyvityksen vahvistamisesta annetun asetuksen (ETY) N:o 1637/91 soveltamista koskevista yksityiskohtaisista säännöistä annetun asetuksen (ETY) N:o 2349/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon asetuksen (ETY) N:o 804/68 5 c artiklassa tarkoitettujen viitemäärien vähentämistä koskevan hyvityksen ja maidontuotannosta lopullisesti luopumista koskevan hyvityksen vahvistamisesta 13 päivänä kesäkuuta 1991 annetun neuvoston asetuksen (ETY) N:o 1637/91(1), ja erityisesti sen 5 artiklan,
sekä katsoo, että
komission asetuksen (ETY) N:o 2349/91(2) II osastossa säädetään maidontuotannosta lopullisesti luopumista koskevan hyvityksen soveltamista koskevista yksityiskohtaisista säännöistä; ecuina vahvistettujen määrien kansallisena valuuttana ilmaisemiseen käytettävä muuntokurssi olisi täsmennettävä ja tässä tarkoituksessa mainitun asetuksen 3 artiklaa olisi täydennettävä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (ETY) N:o 2349/91 3 artikla seuraavasti:
"Asetuksen (ETY) N:o 1637/91 2 artiklan 3 kohdassa tarkoitetun hyvityksen enimmäismäärä ja kyseisen asetuksen liitteessä vahvistetut määrät muunnetaan kansalliseksi valuutaksi 17 päivänä kesäkuuta 1991 voimassa olevan maatalouden muuntokurssin avulla."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä lokakuuta 1991.

Labels: 11
6